**ATRANKA MOKYTOJŲ PAREIGOMS UŽIMTI**

**TELŠIŲ „DŽIUGO“ GIMNAZIJA**

**SKELBIA ATRANKĄ DAILĖS MOKYTOJO PAREIGOMS UŽIMTI**

Konkursas vykdomas vadovaujantis Mokytojų priėmimo ir atleidimo iš darbo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 15 d. įsakymu Nr. V-1680.

Pretendentai (mokytojai), pretenduojantys į laisvą mokytojo pareigybę, priimami dirbti mokytoju atrankos būdu (pokalbis) ir **privalo pateikti šiuos dokumentus**:

**1.    prašymą leisti dalyvauti atrankoje;**
**2.    asmens tapatybę patvirtinančio dokumento kopiją;**
**3.    išsilavinimą patvirtinančio dokumento kopiją;**
**4.    pedagogo kvalifikaciją patvirtinančio dokumento kopiją;**
**5.    gyvenimo aprašymą;**
**6.    motyvacinį laišką.**

**Taip pat pretendentai gali pateikti rekomendaciją (-as) iš buvusių darboviečių.**

Pretendentai, atitinkantys atrankos reikalavimus, bus informuojami asmeniškai ir kviečiami pokalbiui. Dokumentai priimami **14 kalendorinių dienų nuo konkurso paskelbimo,** įskaitant konkurso paskelbimo dieną, kasdien nuo 9.00 iki 16.00 val. (pietų pertrauka nuo 12.00 iki 12.45 val.). **Dokumentų priėmimo pradžia – 2016 m. rugpjūčio 16 d., pabaiga – 2016 m. rugpjūčio 29 d.**

Dokumentai pateikiami asmeniškai adresu Sedos g. 29, LT – 87113, Telšiai, Telšių „Džiugo“ gimnazijos raštinės vedėjai (132 kab.) bei siunčiant registruotu laišku arba elektroniniu paštu: dziugas@zebra.lt. Dokumentų originalai pateikiami atrankos dieną ir sutikrinti grąžinami pretendentui.

 **DAILĖS MOKYTOJAS (-A)**

Pareigybės pavadinimas – dailės mokytojas (-a).
Darbo krūvis (valandos per savaitę) - 10 val.
Darbo sutarties rūšis – terminuota.
Darbo užmokestis: priklauso nuo turimos pedagogo kvalifikacinės kategorijos ir pedagoginio darbo stažo.